Moje Đakovo

Predstava - Ćiro
2026-06-19 19:00 - 21:00 (Europe/Zagreb) | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
“Ćiro” je predstava Tarika Filipovića koja se ne propušta!
Osebujan i neponovljiv nogometni trener svih trenera, kako su ga prozivali na Svjetskom prvenstvu u Francuskoj 1998. čije rečenice citiraju dan danas, njegovo slavno “sine moj” dalo mu je neizbrisiv osobni pečat, kao i njegova neposrednost, ali i ekscentričnost. Nogomet, kao nijedan drugi sport, izaziva buru reakcija, o njemu se polemizira, obožava ga se i napada. Osim nogometa u širem smislu, ovdje je u središtu pažnje nešto mnogo zanimljivije. Osoba, karakter, jedna nogometna ikona, koja uz svoje ime veže više asocijacija i anegdota nego bilo koja druga urbana legenda. Što je Ćiro predstavljao za Tarika kroz njegovo sazrijevanje, kao čovjeka i kao strastvenog nogometnog navijača, ali i na koji ga je način inspirirao nakon dugogodišnjeg prijateljstva vidjet ćemo kroz ovu duhovitu, ali i dirljivu monodramu.
Autori: Antonio Gabelić & Tarik Filipović
Redatelj: Tarik Filipović
Odabir glazbe: Tarik Filipović
Scenograf: Ivica Mamić
Kostimografkinja: Vedrana Rapić
Oblikovatelj svjetla: Igor Petrovski
Oblikovanje vizualnih komunikacija: Mario Jurjević
Fotografkinja: Ines Stipetić
Trajanje: 80 minuta
Cijena ulaznice: 10 EUR
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan predstave od 16 sati na blagajni Centra za kulturu Đakovo.

15. Đakovo Expo Zlatne ruke
2026-06-20 | Parkiralište iza Crkve Svih svetih, Crkva Svih Svetih, Đakovo, Hrvatska, 31400, Croatia (Local Name: Hrvatska)
Udruženje obrtnika Đakovo dana 20.6.2026. godine (subota) organizira 15. Đakovo Expo Zlatne ruke, sajam poljoprivrede, obrtništva i gospodarstva na parkiralištu iza crkve Svih Svetih (,,male crkve“) u Đakovu. Suorganizatori sajma su Grad Đakovo, TZ Đakovo, Poduzetnički centar d.o.o. Đakovo i Univerzal d.o.o. Đakovo. Za sajam će biti postavljen vezovski šator.
Izlaganje na sajmu je besplatno za obrte s područja Udruženja obrtnika Đakovo (Grad Đakovo, Općine: Trnava, Levanjska Varoš, Drenje, Punitovci, Gorjani, Satnica Đakovačka, Strizivojna, Semeljci i Viškovci). Svaki navedeni obrtnik ima pravo na 1 besplatni štand ili plaćanje dijela vanjskog prostora veličine 1 štanda (2 m2).
Ostali izlagači plaćaju izložbeno-prodajni prostor prema cijenama navedenim u prijavnici za izlaganje.
Prijave izlagača koji imaju mesne proizvode/prerađevine zbog obaveze prema nadležnoj inspekciji Državnog inspektorata se primaju najkasnije do 02.06.2026.g.
Prijave ostalih izlagača se primaju najkasnije do 15.06.2026.g.
Na kraju članka možete klikom na link preuzeti prijavnicu za izlaganje koju ispunjenu i potpisanu od strane odgovorne osobe treba poslati na e-mail adresu: univerzal@univerzal-djakovo.hr Uz prijavnicu svi izlagači trebaju dostaviti i potvrdu Ministarstva financija – Porezne uprave o nepostojanju duga ne stariju od 30 dana na dan slanja prijave.
IZLAGAČI KOJI IMAJU MESNE PROIZVODE/PRERAĐEVINE UZ ISPUNJENI OBRAZAC OBVEZNI SU PRILOŽITI Izvod iz Upisnika registriranih objekata/subjekata u poslovanju s hranom životinjskog podrijetla.
UPUTA ZA PRIJAVE ZA OBRTNIKE IZ UDRUŽENJA OBRTNIKA ĐAKOVO
Obrtnici koji uzimaju 1 štand trebaju poslati prijavu u Univerzal d.o.o. dok trošak izlaganja plaća Udruženje obrtnika Đakovo. Ukoliko rezerviraju više od 1 štanda, dodatne štandove plaćaju sami.
Obrtnici koji uzimaju vanjski prostor trebaju poslati prijavu u Univerzal d.o.o. i rezervirati ukupan vanjski prostor koji žele. Imaju pravo na financiranje dijela troška veličine štanda (2 m2), plaćaju iznos umanjen za 2 m2 koje plaća Udruženje obrtnika Đakovo.
Prijavite se za izlaganje na sajmu i prezentirajte svoje proizvode ili usluge!
Za sva eventualna pitanja ili pomoć oko prijave stojimo na raspolaganju, e-mail: uo.djakovo@hok.hr telefon: 031/813 559, mobitel: 091/4444 392.
Prijavnica za sudjelovanje
Foto: Moje Đakovo

Dani otvorenih vinskih podruma đakovačkog vinogorja - Trnava
2026-06-20 17:00 - 23:30 | Trnava, Trnava, Trnava, Hrvatska, 31400, Croatia (Local Name: Hrvatska)
I ove godine šećemo đakovačkim vinogorjem, nazdravljamo podrumima i slavimo vino tamo gdje ono najbolje raste, u đakovačkom kraju: u Mandićevcu i Trnavi!
Turistička zajednica grada Đakova, uz Općine Trnavu i Drenje, već 6. godinu zaredom organizira Dane otvorenih vinskih podruma, kao dio Vinskog mjeseca Osječko-baranjske županije i programa 60. Đakovačkih vezova.
Znači – dobra vina, dobri ljudi, glazba i šetnja među trsovima? Zvuči kao idealan vikend!
PROGRAM
PETAK, 19. lipnja MANDIĆEVAC
17:00 h Start s lokacije OPG Slaven Grgić, ADRESA Biskupa Antuna Mandića 68, Mandićevac – oslikavanje nosiljke za čaše i glazbeni program
Ovdje ćemo se naći i odavde krenuti pješke. Možete doći autom jer imate osiguran parking. Vinsku šetnju svakako nastavljamo pješke.
– Šetnja do OPG Viljetić Stjepan, glazbeni program,
– Šetnja do Vinarije Đakovačka vina, koncert grupe Double trouble, eno i gastro ponuda.
Link za prijavu na Vinsku šetnju Mandićevcem.
*Prijava nije obavezna, ali bolje rezervirajte svoje mjesto.
SUBOTA, 20. lipnja TRNAVA
17:00 h START: iz Praktikuma za eno-gastronomiju, SSS Antuna Horvata, Ivana Meštrovića 66, Trnava, – glazbeni program, radionica oslikavanja nosiljki za čaše.
Ovdje ćemo se naći i odavde krenuti pješke. Možete doći autom jer imate osiguran parking. Vinsku šetnju svakako nastavljamo pješke.
– Šetnja do Vinarije OPG Milanović, Zlatarevac 48, Trnava, glazbeni program,
– Šetnja do Bonavite, gospodarsko-kulturna manifestacija, nogometno igralište Trnava, degustacija vina, kulturno – umjetnički program, koncert Ivan Štivić & Tmaburaši Slavonski vez.
Link za prijavu na Vinsku šetnju Trnavom.
*Prijava nije obavezna, ali bolje rezervirajte svoje mjesto.
Donacija za vinsku šetnju na obje lokacije: 15 €
Uključen: obilazak, degustacije, čaša i nosiljka za vino (da vam ruke budu slobodne za fotkanje i tapšanje po ramenima).
Kotizaciju plaćate na prvoj točki vinske rute.

Dan obitelji kod Milosrdnih sestara sv. Križa
2026-06-21 13:00 - 19:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
U nedjelju, 21. lipnja od 13 do 19 sati Milosrdne sestre sv. Križa u Đakovu organiziraju Dan obitelji, deseti po redu, koji će se održati na Ljetnoj terasi Centra Amadea, Frankopanska 5c Đakovo. Tema Dana obitelji je „Franjevački jubilej i obitelj“.
Program susreta uključuje: euharistijsko slavlje s mogućnošću dobivanja jubilejskog oprosta povodom 800-te obljetnice smrti sv. Franje; predavanje za roditelje koje će održati s. Marta Kovačić; klanjanje Presvetom Oltarskom Sakramentu i duhovno-rekreativni program za djecu. Na susret su pozvane napose obitelji s mlađom djecom. Radi organizacije programa za djecu potrebno je prijaviti dob i spol djece najkasnije do četvrtka, 18. lipnja na mob. 098/98 76 082 (s. Rastislava Ralbovsky) ili 099/ 599 75 52 (gđa Marija Mihaljević).
Sestre poručuju; „Dođimo osnažiti duhovne temelje svojih obitelji!“

Uočnica svetkovine Petrova u đakovačkoj katedrali
2026-06-26 08:00 - 17:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Uočnica Petrova u đakovačkoj katedrali započet će misom bdjenja s Prvom Večernjom svetkovine apostolskih prvaka sv. Petra i Pavla u nedjelju, 28. lipnja, s početkom u 18.30. Svetkovina je to kojom grad Đakovo slavi svoje nebeske zaštitnike, a đakovačka katedrala svoga naslovnika i zaštitnika sv. Petra. Slavlje će predvoditi mons. Nikola Eterović, apostolski nuncij u miru uz sudjelovanje nadbiskupa metropolita Đure Hranića i pomoćnog biskupa Ivana Ćurića.
Foto: Moje Đakovo

Breathwork Detox - radionica terapijskog disanja
2026-06-26 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Koliko toga što nazivaš sobom zapravo su navike, očekivanja drugih, stare priče i uloge koje si godinama nosio/la?
A što ostaje kada na trenutak izađeš iz tog okvira?
🫧 BREATHWORK DETOX – TERAPIJSKO DISANJE
Tema: Tko sam ja?
Ovo nije radionica na kojoj ćeš dobiti još jednu etiketu za sebe. Ovo je prilika da zastaneš, udahneš i istražiš tko si ispod svih trebam, moram i takav/va sam.
Jer možda je vrijeme da počneš razmišljati izvan okvira. Ili još bolje – da otkriješ kako okvir nikada nije ni postojao.
Znaš li priču o sloniću u cirkusu zavezanom za stupić konopcem? Dok je bio mali vezali su ga, pokušavao se otimati i pobjeći, no nije uspio. Kada je odrastao, i dalje su ga na isti način vezali, sada je bio jači i mogao je otići, otrgnuti se. Zašto nije? Nije znao da je njegov kavez prividan. On nije znao izići iz okvira nametnutim mu odrastanjem, no ti možeš.
📅 26. 6. 2026. u 20:00 h
📍 Healthy Fit, J. Ivakića 16, Đakovo
💰 30 €
📩 icatic@breathworkdetox.com
📞 098 977 9640
Broj mjesta je ograničen, zato rezerviraj svoje mjesto na vrijeme.
Poslušaj svoj dah – osjeti svoju istinu. 💜

Kup Đakovo
2026-06-27 15:00 - 23:30 | Jezero Jošava, Đakovo, Hrvatska, Croatia (Local Name: Hrvatska)
Ljubitelje sporta, rekreacije i dobre zabave očekuje još jedno uzbudljivo izdanje veslačkog natjecanja koje ove godine donosi novitet – KUP ĐAKOVO održat će se u subotu, 27. lipnja 2026. godine, na jezeru Jošava.
Natjecanje nastavlja dugogodišnju veslačku tradiciju poznatu pod nazivom KUP Borovik, ali na novoj lokaciji i pod novim imenom. Jezero Jošava tako će postati središte sportskih uzbuđenja, navijanja s obale i druženja sudionika i posjetitelja.
Program započinje u 15:00 sati izvlačenjem startnih pozicija, nakon čega slijede pripreme ženskih ekipa i početak njihove utrke u 16:30 sati. Muške ekipe ulaze u lađe od 17:30 sati, dok je start njihove utrke predviđen za 18:00 sati. Posebnu zanimljivost donosi utrka sponzora koja počinje u 19:00 sati.
Po završetku svih natjecanja, u 20:00 sati održat će se proglašenje pobjednika, a od 20:30 sati slijedi zajedničko druženje i večera za sve sudionike.
Program:
15:00 – Izvlačenje startnih pozicija
15:30 – Ulaz u lađe i zagrijavanje ženskih ekipa
16:30 – Start ženske utrke
17:30 – Ulaz u lađe i zagrijavanje muških ekipa
18:00 – Start muške utrke
19:00 – Start utrke sponzora
20:00 – Proglašenje pobjednika
20:30 – Druženje i večera za sudionike
Organizator događaja je Sportsko-veslačka udruga Đakovo, dok je suorganizator Turistička zajednica grada Đakova.
Pokrovitelji manifestacije su Osječko-baranjska županija, Grad Đakovo, Općina Viškovci, Udruga lađara Neretve i Turistička zajednica Osječko-baranjske županije.
Pozivamo sve građane, posjetitelje i ljubitelje sporta da nam se pridruže na Jošavi i budu dio jedinstvenog sportskog događaja koji spaja natjecateljski duh, zajedništvo i prirodne ljepote Đakovštine.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti“, koji je sufinanciran od strane Hrvatske turističke zajednice putem Fonda za udružene turističke zajednice. Projekt zajednički provode Turistička zajednica grada Đakova i općine Đakovštine.

Svećeničko ređenje u Đakovu
2026-06-29 10:30 - 12:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Tijekom svečanog misnog slavlja u đakovačkoj prvostolnici Sv. Petra na svetkovinu apostolskih prvaka sv. Petra i Pavla, u ponedjeljak, 29. lipnja u 10.30 sati, polaganjem ruku i posvetnom molitvom đakovačko-osječkog nadbiskupa Đure Hranića, za svećenika Đakovačko-osječke nadbiskupije bit će zaređen đakon Karlo Strišković iz Župe sv. Petra Petrijevci.
Foto: Moje Đakovo

Samostalna izložba fotografija Silvije Butković pod nazivom „Žensko lice folklora”
2026-06-29 18:00 - 19:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Istaknuta đakovačka fotografkinja Silvija Butković dugi niz godina predstavlja se na „Vezovskim izložbama“ raznim motivima, napose tradicijskim čiju inspiraciju pronalazi u svojoj sredini, okruženju, i radnom mjestu. Oštrim okom i senzibilitetom, iskustvom i znatiželjom pronalazi raskošne i
zanimljive detalje kojima smo upravo u vrijeme Vezova najviše okruženi.
Vizualno, ovogodišnji 60. Đakovački vezovi predstavljeni su rukotvorskim umijećem – zlatovezom kojeg su u prvom redu njegovale, čuvale, prenosile, izrađivale i ponosno predstavljale djevojke i žene. Autoričine fotografije su tako ove godine posebno usmjerene na žene kao prenositeljice znanja, umijeća i baštine, ali i kao čuvarice povijesti i naslijeđa, kao majke, supruge, prijateljice, sestre, bake. Kroz 60 fotografija, čime simbolično odaje počast jubileju Đakovačkih vezova, Silvija prikazuje žene u narodnim nošnjama koje kroz osmijeh i pjesmu slave Vezove i tradiciju. Sve fotografije su snimljene na Đakovačkim vezovima unatrag nekoliko godina te pomno pripremljene kako bi vjerno prikazale Silvijin pogled na brojne sudionice u folklornim nastupima, svečanoj povorci, izložbenim predstavljanjima i drugim Vezovskim programima. Iako su prikazani klasični fotografski portreti djevojaka i žena, upravo zahvaljujući detaljima narodne nošnje Silvija uspješno uspijeva dočarati energiju žena koje generacijski njeguju naše običaje, pjesmu, plesove i životne radosti koje uočavamo na Vezovima.
I ova Vezovska izložba, tematski usmjerena prema ženama, predstavlja Silviju Butković kao vrsnu fotografkinju koja razumije i živi Đakovačke vezove te iznova pronalazi inspiraciju u folkloru i otkriva nam nove poglede na našu raznovrsnu i bogatu baštinu.
Jasmina Jurković Petras, prof., etnologinja Gradskog muzeja Virovitica

BIOGRAFIJA / SILVIJA BUTKOVIĆ
Umjetnička fotografkinja / književnica / fotoreporterka-dopisnica / licencirana turistička vodičica
Silvija Butković rođena je u Osijeku 1964. godine, djetinjstvo je provela na otoku Lošinju, a danas živi i radi u Đakovu, zaposlena je u Državnoj ergeli lipicanaca Đakovo u odjelu turizma i marketinga, dvadeset godina. Do sada se vrlo uspješno okušala u umjetničkoj fotografiji, poeziji, prozi, haiku pjesništvu i haiga stvaralaštvu. Od 2005. do danas priredila je 37. samostalnih fotoizložbi, ukupno 80 postava izložbi fotografija u galerijama. Ilustrirala je svojim fotografijama dvadesetak knjiga i naslovnica magazina. Njezini su fotografski radovi primljeni na 300 skupnih izložaba u zemlji i svijetu (gostovala je u 50-ak gradova u Hrvatskoj, zatim u Austriji, Mađarskoj, Makedoniji i BiH). Kao aktivnoj članici FKK Đakovo dodijeljena joj je plaketa Zajednice tehničke kulture Osječko-baranjske županije za 2010. godinu, 2014. Povelja zahvalnosti Zajednice tehničke kulture Grada Osijeka, a 2015. godine uručena joj je i Godišnja nagrada Grada Đakova za posebna ostvarenja na području kulture. Iz književnoga stvaralaštva izdvajaju se tri samostalne poetske zbirke: Dotaknuta snom, Oslobođena kap i Zapletena u mreže. Pjesme i prozni uradci nalaze joj se u 180 zbornika diljem Hrvatske i svijeta. Njeno haiku pjesništvo pronašlo je svoje mjesto u Japanu, USA, Engleskoj, Italiji i Rumunjskoj, kao i u dvjema antologijama haiku pjesništva u Hrvatskoj. U Japanu joj je 2007. pripala titula Master Haiga Artist (majstorice umjetničkoga haiga stvaralaštva). Članica je mnogobrojnih fotografskih i književnih udruga u Hrvatskoj: Foto kino kluba Đakovo, Foto kluba Rijeka, Foto kluba Lošinj, CVU Batana Rovinj, članica je Hrvatskoga sabora kulture Zagreb (HRSK), Ogranka Matice hrvatske u Đakovu, Ogranka Društva hrvatskih književnika slavonsko-baranjsko-srijemskoga, Društva haiku pjesnika iz Zagreba, Svjetskoga haiku društva World Haiku Association u Japanu (WHA), Hrvatskoga književnog društva u Rijeci. Fotoreporterka je i vanjska suradnica Pixsell Medije d. o. o. Zagreb, Hrvatske matice iseljenika (HMI) Zagreb, Grada Đakova i TZ Đakovo, Gradske knjižnice i čitaonice Đakovo, Centra za kulturu Đakovo, Muzeja Đakovštine i Muzeja J.J.Strossmayera, web-portala Moje Đakovo i nekoliko časopisa u Hrvatskoj. Dugogodišnja je licencirana turistička vodičica u Slavoniji, dopredsjednica FKK Đakova i članica Ogranka Matice hrvatske u Đakovu.

Priče iz starine: Đakovačke narodne bajke
2026-06-30 10:00 - 12:00, 2026-07-02 10:00 - 12:00, 2026-07-03 10:00 - 12:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Gradska knjižnica i čitaonica Đakovo i ovog ljeta priprema zanimljive sadržaje za najmlađe u sklopu programa „Destinacija knjižnica“. Već idućeg tjedna započinje prvi ciklus radionica pod nazivom „Priče iz starine“, kroz koji će djeca imati priliku upoznati đakovačke narodne bajke i priče nadahnute lokalnom tradicijom.
Program je namijenjen djeci starijoj od devet godina, a uz čitanje zanimljivih priča sudionike očekuju i kreativne radionice posvećene lokalnim običajima, tradiciji, jeziku i izrazima kojima su se služile starije generacije. Na taj će način djeca kroz igru, razgovor i stvaralaštvo otkrivati bogatstvo kulturne baštine svoga kraja.
Radionice će voditi Marija Rajić i Ana Brataljenović, a održat će se prema sljedećem rasporedu:

30. lipnja 2026. u 10 sati – Hrabri pijetao
2. srpnja 2026. u 10 sati – Baka Katica kreatorica
3. srpnja 2026. u 10 sati – Mačka Lada i Lado

Broj sudionika je ograničen, stoga su prijave obvezne na broj telefona 812-045.
Iz Gradske knjižnice pozivaju sve zainteresirane mališane da se pridruže ovoj jedinstvenoj avanturi putovanja kroz priče, maštu i tradiciju te ljeto provedu u druženju, učenju i kreativnom stvaranju.

Misno slavlje nakon svečane povorke 60. Đakovačkih vezova
2026-07-05 10:30 - 11:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Đakovačko-osječki nadbiskup metropolit Đuro Hranić predvodit će misno slavlje u đakovačkoj katedrali za sve sudionike 60. Đakovačkih vezova u nedjelju, 5. srpnja nakon svečane Vezovske povorke, predvidivo oko 10.30 sati.
Toga dana je i slavlje sv. Ćirila i Metoda, slavenskih apostola, zaštitnika Đakovačko-osječke crkvene pokrajine.
Liturgijsko pjevanje na toj misi predvodit će članovi KUD-a Šokadija Strizivojna i crkveni zbor Župe sv. Martina Strizivojna.
Mise u katedrali su toga dana još u 7.30 i u 18.30 sati. Izostaje misa u 9 sati. U samostanskoj crkvi misa je samo u 7 sati.
Foto: Moje Đakovo

Đakovačko ljeto 2026.
2026-07-06 - 2026-09-05 | Đakovo, Đakovo, Đakovo, Hrvatska, 31400, Croatia (Local Name: Hrvatska)
srpnja (ponedjeljak)

17:00 sati PRIČOLOVKA – Kornjača koja je pokrenula plimu – Gradska knjižnica i čitaonica Đakovo

srpnja (utorak)

10:00 sati MINIJATURE – Priča jednog slova – Gradska knjižnica i čitaonica Đakovo

srpnja (srijeda)

17:00 sati PRIČOLOVKA – Kornjača koja je pokrenula plimu – Gradska knjižnica i čitaonica Đakovo

srpnja (četvrtak)

10:00 sati MINIJATURE – Priča jednog slova – Gradska knjižnica i čitaonica Đakovo

srpnja (petak)

10:00 sati MINIJATURE – Priča jednog slova – Gradska knjižnica i čitaonica Đakovo
16:00 sati TURNIR ULIČNE KOŠARKE SLAVONIJA OPEN – Trg J. J. Strossmayera

srpnja (subota)

9:00 sati TURNIR ULIČNE KOŠARKE SLAVONIJA OPEN – Trg J. J. Strossmayera

srpnja (ponedjeljak)

9:00 sati MEĐUNARODNI JUNIORSKI TENISKI TURNIR ĐAKOVO OPEN 2026 – tereni TK Đakovo (od 13. do 19. srpnja)
17:00 sati PRIČOLOVKA – Kako je Fran dobio psa – Gradska knjižnica i čitaonica Đakovo

srpnja (utorak)

10:00 sati RETRO LJETO – Povratak u djetinjstvo 90-ih – Gradska knjižnica i čitaonica Đakovo

srpnja (srijeda)

17:00 sati PRIČOLOVKA – Kako je Fran dobio psa – Gradska knjižnica i čitaonica Đakovo

srpnja (četvrtak)

09:00 sati LJETNA RADIONICA – Vezak vezem – vez križićima – Muzej Đakovštine
10:00 sati RETRO LJETO – Povratak u djetinjstvo 90-ih – Gradska knjižnica i čitaonica Đakovo
21:00 sat LJETNO KINO – Jazz orkestar HRT a i Miron Hauser / LA FIESTA – Perivoj J.J. Strossmayera, ljetna pozornica (U slučaju lošeg vremena, program će se održati u Centru za kulturu)

srpnja (petak)

10:00 sati RETRO LJETO – Povratak u djetinjstvo 90-ih – Gradska knjižnica i čitaonica Đakovo
21:00 sat LJETNO KINO – Ralje – projekcija filma – Perivoj J.J. Strossmayera, ljetna pozornica (U slučaju lošeg vremena, program će se održati u Centru za kulturu)

srpnja (subota)

14:00 sati MEMORIJALNI NOGOMETNI TURNIR „PEJO-KENEDI-SPAJKI“ – nogometno igralište NK Omladinac, Selci Đakovački
21:00 sat LJETNO KINO – Zgodna žena – projekcija filma – perivoj J.J. Strossmayera, ljetna pozornica – (U slučaju lošeg vremena, program će se održati u Centru za kulturu)

srpnja (nedjelja)

21:00 sat LJETNO KINO – Petar Pan – projekcija filma – perivoj J.J. Strossmayera, ljetna pozornica – (U slučaju lošeg vremena, program će se održati u Centru za kulturu)

srpnja (ponedjeljak)

17:00 sati PRIČOLOVKA – Moj mačak Glupko– Gradska knjižnica i čitaonica Đakovo

srpnja (utorak)

10:00 sati RETRO LJETO – Povratak u djetinjstvo 90-ih – Gradska knjižnica i čitaonica Đakovo

srpnja (srijeda)

17:00 sati PRIČOLOVKA – Moj mačak Glupko– Gradska knjižnica i čitaonica Đakovo

srpnja (četvrtak)

9:00 sati LJETNA RADIONICA – Male ruke, velika djela: majstori mozaika – Muzej Đakovštine
10:00 sati RETRO LJETO – Povratak u djetinjstvo 90-ih – Gradska knjižnica i čitaonica Đakovo

srpnja (petak)

10:00 sati RETRO LJETO – Povratak u djetinjstvo 90-ih – Gradska knjižnica i čitaonica Đakovo
21:00 sat LJETNO KINO – Cinema Paradiso – projekcija filma – Perivoj J.J. Strossmayera, ljetna pozornica – (U slučaju lošeg vremena, program će se održati u Centru za kulturu)

srpnja (subota)

13:00 TURNIR ULICA 2026. – MALONOGOMETNI TURNIR – nogometno igralište ŠNK Ratar, Piškorevci
16:00 sati MEMORIJALNI NOGOMETNI TURNIR „LOVRIĆ-VIDOVIĆ“ – nogometno igralište NK Mladost, Ivanovci Đakovački (od 25. – 26. srpnja)
21:00 sat LJETNO KINO – Avijatičar – projekcija filma – Perivoj J.J. Strossmayera, ljetna pozornica (U slučaju lošeg vremena, program će se održati u Centru za kulturu)
21:00 sat 15. ŠOKAČKA ALKA – GLAZBENI PROGRAM: TS Žitna polja i Ivo Štivić

srpnja (nedjelja)

8:00 sati TURNIR U GAĐANJU LETEĆIH META – DISCIPLINA TRAP – nogometno igralište NK Hajduk, Široko Polje
11:00 sati 15. ŠOKAČKA ALKA – alka, tekličko jahanje, igre za djecu, potezanje užeta
21:00 sat LJETNO KINO – Tko pjeva zlo ne misli – projekcija filma – Perivoj J.J. Strossmayera, ljetna pozornica – (U slučaju lošeg vremena, program će se održati u Centru za kulturu)

srpnja (ponedjeljak)

17:00 sati PRIČOLOVKA – Gušter koji je želio biti zvijezda – Gradska knjižnica i čitaonica Đakovo

srpnja (utorak)

10:00 sati LJETNA STRUGALICA – Grataža – tehnika slikanja i crtanja – Gradska knjižnica i čitaonica Đakovo

srpnja (srijeda)

17:00 sati PRIČOLOVKA – Gušter koji je želio biti zvijezda – Gradska knjižnica i čitaonica Đakovo

srpnja (četvrtak)

9:00 sati LJETNA RADIONICA – Male ruke, velika djela: majstori vitraja – Muzej Đakovštine
10:00 sati LJETNA STRUGALICA – Grataža – tehnika slikanja i crtanja – Gradska knjižnica i čitaonica Đakovo

srpnja (petak)

10:00 sati LJETNA STRUGALICA – Grataža – tehnika slikanja i crtanja – Gradska knjižnica i čitaonica Đakovo

kolovoza (subota)

17:00 MEMORIJALNI TURNIR IGOR KEDAČIĆ 2026 – nogometno igralište ŠNK Ratar, Piškorevci (od 1. – 2. kolovoza)
17:30 sati MEMORIJALNI NOGOMETNI TURNIR NK-a TORPEDO – nogometno igralište NK Torpedo, Kuševac (od 1. – 2. kolovoza)

kolovoza (ponedjeljak)

17:00 sati PRIČOLOVKA – Ptica rugalica – Gradska knjižnica i čitaonica Đakovo

kolovoza (utorak)

10:00 sati DRUŠTVENE IGRE – Gradska knjižnica i čitaonica Đakovo
15:00 sati MOTO BEACH PARTY – Free Riders No.1. Đakovo, Jezero Borovik (od 4. – 5. kolovoza)

kolovoza (srijeda)

08:00 sati TURNIR 2. HRVATSKE LIGE U ODBOJCI NA PIJESKU – tereni odbojke na pijesku uz Gradske bazene Đakovo ( od 5. do 6. kolovoza)
8:30 sati POLAGANJE VIJENACA NA GRADSKOM GROBLJU ZA DAN POBJEDE I DOMOVINSKE ZAHVALNOSTI I DAN HRVATSKIH BRANITELJA
9:00 sati MISA ZAHVALNICA ZA DOMOVINU I HRVATSKE BRANITELJE – katedrala sv. Petra

kolovoza (četvrtak)

9:00 sati LJETNA RADIONICA – Moj grb – moja priča – Muzej Đakovštine
10:00 sati DRUŠTVENE IGRE – Gradska knjižnica i čitaonica Đakovo

kolovoza (petak)

10:00 sati DRUŠTVENE IGRE – Gradska knjižnica i čitaonica Đakovo

kolovoza (subota)

14:00 sati MEMORIJALNI NOGOMETNI TURNIR ŠIROKO POLJE- nogometno igralište NK Hajduk, Široko Polje (od 8. do 9. kolovoza)
17:00 sati MEMORIJALNI NOGOMETNI TURNIR „JOSIP VAGNER“- nogometno igralište NK Slavonija, Budrovci (od 8. do 9. kolovoza)

kolovoza (nedjelja)

9:00 sati LOVAČKI TURNIR U GAĐANJU LETEĆIH META – DISCIPLINA TRAP – Strelište Lovačke udruge „Garav-dol“ , Ivanovci Đakovački

kolovoza (ponedjeljak)

17:00 sati PRIČOLOVKA – Kristofor i bicikl – Gradska knjižnica i čitaonica Đakovo

kolovoza (utorak)

10:00 sati SLIČICE I VESELE PRIČICE – Izrada slikovnice – Gradska knjižnica i čitaonica Đakovo

kolovoza (srijeda)

17:00 sati PRIČOLOVKA – Kristofor i bicikl – Gradska knjižnica i čitaonica Đakovo

kolovoza (četvrtak)

9:00 sati LJETNA RADIONICA – Moj grb – moja priča – Muzej Đakovštine
10:00 sati SLIČICE I VESELE PRIČICE – Izrada slikovnice – Gradska knjižnica i čitaonica Đakovo

kolovoza (petak)

08:00 sati MEĐUNARODNI PLIVAČKI MITING – Gradski bazeni Đakovo
10:00 sati SLIČICE I VESELE PRIČICE – Izrada slikovnice – Gradska knjižnica i čitaonica Đakovo

kolovoza (nedjelja)

17:30 sati MEMORIJALNA UTAKMICA JOZIPOVIĆ – DRAŽETIĆ – KUNŠTIĆ – nogometno igralište HNK Croatia Đakovo

kolovoza (ponedjeljak)

17:00 sati PRIČOLOVKA – Ovo je pjesma koja liječi ribe – Gradska knjižnica i čitaonica Đakovo

kolovoza (utorak)

10:00 sati PUTOVNICA ZA AVANTURU – Gradska knjižnica i čitaonica Đakovo

kolovoza (srijeda)

17:00 sati PRIČOLOVKA – Ovo je pjesma koja liječi ribe – Gradska knjižnica i čitaonica Đakovo

kolovoza (četvrtak)

9:00 sati LJETNA RADIONICA – Vezak vezem – plosni vez – Muzej Đakovštine
10:00 sati PUTOVNICA ZA AVANTURU – Gradska knjižnica i čitaonica Đakovo

kolovoza (petak)

06:00 sati AMURIJADA 2026 – Jezero Mlinac (od 21. do 23. kolovoza)
10:00 sati PUTOVNICA ZA AVANTURU – Gradska knjižnica i čitaonica Đakovo
17:00 sati 17. DANI LUKE BOTIĆA – Otvaranje izložbe fotografija Mihaela Kelbasa – „Muravićev slikarski trag u Srijemskoj MitrovIci“ – Projekcija kratkog dokumentarnog filma: Luka Botić: Opor, Split, Đakovo… – Centar za kulturu Đakovo
19:00 sati 17. DANI LUKE BOTIĆA – Svečano otvaranje 17. Dana Luke Botića – Luka Botić: Tri muke bjeguncima (Sanja Hajduković i Josip Molnar) – Mostovi književnosti i umjetnosti – Predstavljanje novih pjesničkih zbirki hrvatskih autora iz Hrvatske, Austrije i Vojvodine – Glazbeni program – »Dugih lampa sjaj«: Uglazbljene pjesme Vjekoslava Majera, predstavljanje CD-a u izdanju Matice hrvatske Subotica – Pjesničke posvete Luki Botiću – pjesnička čitanja – Sudjeluju slavonski autori i autorice po izboru – Glasovanje publike o najboljoj pjesmi 17. Dana Luke Botića – Proglašenje najbolje tri pjesme 17. Dana Luke Botića po izboru publike – Dodjela Nagrada Luke Botića– Rock klub King, Đakovo
19:00 sati LJETNA RADIONICA – Kroz ušicu igle/prapovijesna umjetnička radionica – Muzej Đakovštine

kolovoza (subota)

09:30 sati 17. DANI LUKE BOTIĆA – Sjaj nam sunce domovini slatkoj – prigodan program uz polaganje vijenaca na spomenik Luki Botiću – Gradsko groblje, Đakovo

kolovoza (ponedjeljak)

17:00 sati PRIČOLOVKA – Zašto te volim – Gradska knjižnica i čitaonica Đakovo

kolovoza (utorak)

10:00 sati PUTOVNICA ZA AVANTURU – Gradska knjižnica i čitaonica Đakovo
19:00 sati LJETNA VEČER – dvorište Matice umirovljenika Đakovo

kolovoza (srijeda)

17:00 sati PRIČOLOVKA – Zašto te volim – Gradska knjižnica i čitaonica Đakovo

kolovoza (četvrtak)

10:00 sati PUTOVNICA ZA AVANTURU – Gradska knjižnica i čitaonica Đakovo

kolovoza (petak)

10:00 sati PUTOVNICA ZA AVANTURU – Gradska knjižnica i čitaonica Đakovo

kolovoza (subota)

19:00 sati 6. SMOTRA FOLKLORA NA DRUMU – nastup gostujućih folklornih i pjevačkih skupina – glazbeni program TS Jedini – Novi Perkovci

rujna (petak)

17:00 sati ĐAKOVO CRAFT BEER FESTIVAL 2026 – Perivoj J. J. Strossmayera (4.i 5. rujna)

rujna (subota)

8:00 sati TURNIR U BOĆANJU – tereni Boćarskog kluba Đakovo

11. Slavonija Open 3x3 Đakovo
2026-07-10 - 2026-07-11 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Ljubitelji ulične košarke i vrhunske sportske atmosfere ponovno će doći na svoje jer se 10. i 11. srpnja 2026. godine na središnjem đakovačkom Trgu Josipa Jurja Strossmayera održava 11. SLAVONIJA OPEN 3×3 ĐAKOVO, jedan od najatraktivnijih turnira u sklopu SuperSport CRO 3×3 TOUR-a, koji organizira košarkaški klub Đakovo.
Jedinstvena lokacija ispred monumentalne đakovačke katedrale i ove će godine pružiti spektakularan ambijent za vrhunsku 3×3 košarku te okupiti najbolje ekipe iz Hrvatske i inozemstva.
Pravo nastupa
U seniorskoj muškoj i ženskoj konkurenciji pravo nastupa imaju sve ekipe, bez obzira na državu iz koje dolaze.
Natjecanja u kategorijama U14, U16 i U18 predstavljaju završnice prvenstva Hrvatske. Sudjelovanje su osigurale ekipe koje su plasman izborile na prethodnim turnirima, dok organizator i udruga 3×3 Hrvatska zadržavaju pravo dodjele određenog broja pozivnica (wild card).
Turnir će se održati tijekom dva natjecateljska dana, pri čemu svaka kategorija započinje i završava svoje natjecanje istoga dana.
Program turnira
Petak, 10. srpnja (poslijepodne i večer)

U18 – završni turnir prvenstva Hrvatske
U14 – završni turnir prvenstva Hrvatske

Subota, 11. srpnja (cjelodnevni program)

Seniori – Road to Quest 3×3 Matulji 2000, završni turnir SuperSport prvenstva Hrvatske (17. – 18. srpnja), koji vodi prema World Tour Mastersu u Lausannei (14. – 15. kolovoza)
U16 – završni turnir prvenstva Hrvatske
U12 – početnici (mješovite ekipe)

Vrijedne nagrade za seniore
Najbolje seniorske ekipe borit će se za novčane nagrade i plasman na prestižna međunarodna natjecanja.

1. mjesto – 2.500 eura
Plasman najbolje hrvatske ekipe na Quest 3×3 Matulji 2000, koji vodi prema FIBA World Tour Mastersu u Lausannei
Svaki igrač pobjedničke ekipe osvaja ANTA poklon-bon u vrijednosti od 150 eura
2. mjesto – 500 eura
3. mjesto – 250 eura

Posebna nagrada pripast će i MVP-u turnira, koji će osvojiti ANTA poklon-bon u vrijednosti od 100 eura.
Nagrade za mlađe kategorije
Pobjedničke ekipe u kategorijama U14, U16 i U18 osvojit će ANTA poklon-bon u vrijednosti od 200 eura po ekipi, kao i pehare i medalje.
Za najmlađe sudionike u kategoriji U12 organizator je pripremio prigodne poklone, a svi će natjecatelji dobiti medalje.
Uz to, svi sudionici turnira dobit će službenu turnirsku majicu i bon za piće.
Kotizacija i prijave
Kotizacija za seniorski turnir iznosi 50 eura, a potrebno ju je uplatiti prije početka natjecanja, uplatom na račun ili gotovinski.
Podaci za uplatu:

Primatelj: Košarkaški klub Đakovo
Adresa: Matije Gupca 13, 31400 Đakovo
IBAN: [REDACTED]

Ne propustite još jedno izdanje jednog od najatraktivnijih 3×3 turnira u Hrvatskoj i regiji te dva dana vrhunske košarke, odlične atmosfere i sportskih uzbuđenja u srcu Đakova.

Godišnji koncert zbora BellAria
2026-07-10 19:30 - 21:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Pozivamo vas na godišnji koncert zbora BellAria Glazbene škole Arija, koji će se održati u petak, 10. srpnja 2026. u 19:30 u predvorju Centra za kulturu.
Očekuje vas večer ispunjena prekrasnim vokalnim izvedbama, emocijama i glazbom koja će na poseban način obilježiti ljetnu večer u našem gradu.
Dođite podržati talentirane članice zbora BellAria te zajedno s nama uživajte u koncertu koji slavi ljubav prema glazbi. Ulaz je slobodan!

Gradska knjižnica: Retro ljeto - povratak u 90-e
2026-07-14 10:00 - 12:00, 2026-07-16 10:00 - 12:00, 2026-07-17 10:00 - 12:00, 2026-07-21 10:00 - 12:00, 2026-07-23 10:00 - 12:00, 2026-07-24 10:00 - 12:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Gradska knjižnica i čitaonica Đakovo i ovoga ljeta, petu godinu zaredom, organizira ciklus radionica „Retro ljeto – Povratak u 90-e“ za djecu stariju od 9 godina.
Kroz zabavne i kreativne radionice, koje vode knjižničarke Ana Brataljenović i Marija Rajčić, sudionici će upoznati igre, glazbu i aktivnosti koje su obilježile djetinjstvo devedesetih te ih prenijeti novim generacijama.
Sve radionice održavaju se u 10:00 sati, prema sljedećem rasporedu:

14. srpnja – Društvene igre nekad
16. srpnja – Narukvice prijateljstva
17. srpnja – Igre s gumom
21. srpnja – Igre na papiru
23. srpnja – Igre s loptom
24. srpnja – Veselica

Sudjelovanje je namijenjeno djeci uzrasta 9+ godina, a prijave su moguće na broj 031/812-045.
Pozivamo sve zainteresirane da se prijave i provedu dio ljetnih praznika uz igru, kreativnost i druženje u Gradskoj knjižnici i čitaonici Đakovo.

Ljetno kino: LA FIESTA - Jazz orkestar HRT-a i Miron Hauser
2026-07-16 21:00 - 23:00 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Pod zvjezdanim nebom Strossmayerova parka danas vas očekuje večer prepuna energije, vrhunskih jazz i neodoljivih latino ritmova.
Uz Jazz orkestar Hrvatske radiotelevizije i umjetničkog voditelja Mirona Hausera, uživajte u hitovima poput 𝐿𝑎 𝐹𝑖𝑒𝑠𝑡𝑎, 𝑀𝑎𝑛𝑡𝑒𝑐𝑎, 𝑁𝑖𝑔ℎ𝑡 𝑖𝑛 𝑇𝑢𝑛𝑖𝑠𝑖𝑎, kao i autorskim skladbama 𝑇𝑢𝑚𝑏𝑎𝑜 i 𝐻𝑖𝑗𝑎 𝑑𝑒 𝑌𝑒𝑚𝑎𝑦𝑎 koji se nalaze na Hauserovim albumima nagrađenim 𝐏𝐨𝐫𝐢𝐧𝐨𝐦 u kategoriji ‘𝐧𝐚𝐣𝐛𝐨𝐥𝐣𝐢 𝐚𝐥𝐛𝐮𝐦 𝐣𝐚𝐳𝐳 𝐠𝐥𝐚𝐳𝐛𝐞’.
𝐏𝐫𝐨𝐠𝐫𝐚𝐦 𝐤𝐨𝐧𝐜𝐞𝐫𝐭𝐚:
𝐵𝑒𝑚𝑏𝑒 | Zlatko Černjul; arr. Miron Hauser
𝑁𝑖𝑔ℎ𝑡 𝑖𝑛 𝑇𝑢𝑛𝑖𝑠𝑖𝑎 | Dizzy Gillespie/Frank Paparelli; arr. Michael Philip Mossman
𝑀𝑎𝑛𝑡𝑒𝑐𝑎 | C. Pozo/D. Gillespie/G. Fuller; arr. Mike Tomaro
𝐿𝑎 𝐹𝑖𝑒𝑠𝑡𝑎 | C.Corea; arr. Michael Philip Mossman
𝑂𝑦𝑒 𝐶𝑜𝑚𝑜 𝑉𝑎 | Tito Puente; arr. Michael Philip Mossman
𝑀𝑢𝑒𝑣𝑎 𝐿𝑜𝑠 𝐻𝑢𝑒𝑠𝑜𝑠 | Gordon Goodwin
𝑅𝑎𝑛 𝐾𝑎𝑛 𝐾𝑎𝑛 | Tito Puente; arr. Michael Philip Mossman
𝑇𝑢𝑚𝑏𝑎𝑜 | Miron Hauser
𝐻𝑖𝑗𝑎 𝑑𝑒 𝑌𝑒𝑚𝑎𝑦𝑎 | Miron Hauser
Očekuje vas i vinski kutak naše lokalne Vinoteka Bačva.

Besplatna radionica u sklopu projekta „Živa baština Slavonije - plesovi, napjevi i tradicijsko nasljeđe“
2026-07-17 20:00 - 22:00, 2026-07-20 20:00 - 22:00 | Punitovci, Punitovci, Punitovci, Hrvatska, 31424, Croatia (Local Name: Hrvatska)
Udruga “Terra Panonika” vas poziva na besplatne radionice u sklopu projekta „Živa baština Slavonije – plesovi, napjevi i tradicijsko nasljeđe“.
Ako volite tradiciju, pjesmu, ples i bogatu kulturnu baštinu našega kraja ili je tek želite upoznati, pridružite im se i postanite dio priče koja čuva slavonske običaje za buduće naraštaje.
Petak, 17. srpnja 2026. u 20:00 sati
Ponedjeljak, 20. srpnja 2026. u 20:00 sati
Društveni dom DVD-a Punitovci
Na radionicama ćete upoznati tradicijske slavonske napjeve i plesove, naučiti osnovne plesne korake te saznati više o nematerijalnoj kulturnoj baštini i njezinoj važnosti.
Radionice su namijenjene svim zainteresiranima, bez obzira na dob i prethodno iskustvo.
Dođite, zapjevajte, zaplešite i sačuvajte ono najvrjednije – našu slavonsku tradiciju.
Projekt sufinancirala Osječko – baranjska županija.

Ljetno kino - Ralje
2026-07-17 21:00 - 23:00 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Izvorno ime: Jaws
Redatelj: Steven Spielberg
Uloge: Roy Scheider, Robert Shaw, Richard Dreyfuss, Lorraine Gary, Murray Hamilton
Žanr: triler
Trajanje: 124 minute
Godina: 1975.
Država: SAD
Otočno mjestašce Amity u potpunosti ekonomski ovisi o turizmu, pa kad šerif Brody zatvori lokalnu plažu zbog smrtonosnog noćnog napada morskog psa na djevojku, gradonačelnik poništi njegovu odluku. No životinja golemih proporcija ubrzo opet napadne i usred dana ubije dječaka nadomak plaže. Trojica profesionalaca – Brody, lovac na morske pse Quint i oceanograf Hooper – udruže snage i kreću u lov na ‘velikog bijelog’.
Svojim drugim kinofilmom, temeljenim na istoimenom bestselleru Petera Benchleyja, Steven Spielberg postigao je ogroman komercijalni uspjeh. U apsolutnim brojkama, bio je to do tada film s najvećom kino zaradom u povijesti, primarno ostvarenom u ljetnoj američkoj distribuciji (kao zapravo prvi veliki ljetni hit), a i kritika mu je najvećim dijelom bila naklonjena. Riječ je o uzornom žanrovskom djelu koje vješto povezuje elemente trilera, pustolovno-akcijskog filma i horora, te kompetentno, slijedeći Hitchcocka, kreira napetost, a završni obračun s morskim psom antologijski je dometa.
Video najava filma Ralje
Projekcija filma održava se na ljetnoj pozornici Strossmayerovog parka, a u slučaju loših vremenih uvjeta program će se održati u Centru za kulturu Đakovo.
ULAZ BESPLATAN

3. konjička manifestacija "Predu kola"
2026-07-18 | Slatinik Drenjski, Slatinik Drenjski, Slatinik Drenjski, Hrvatska, 31418, Croatia (Local Name: Hrvatska)
Ljubitelji konja, slavonske tradicije i običaja i ove će godine doći na svoje. U subotu, 18. srpnja 2026. godine, u Slatiniku Drenjskom održat će se 3. konjička manifestacija “Predu kola”, koja iz godine u godinu okuplja sve veći broj uzgajivača konja, konjogojskih udruga, natjecatelja i posjetitelja iz cijele Slavonije.
Manifestaciju organizira Konjogojska udruga Slatinik Drenjski, uz potporu Općine Drenje, s ciljem očuvanja i promicanja bogate tradicije konjogojstva, zaprežnog jahanja i slavonskih seoskih običaja.
Program započinje od 13 sati okupljanjem sudionika, nakon čega će u 14:30 sati uslijediti posveta konja, dok je za 15 sati predviđena svečana povorka kroz mjesto. Poslijepodnevni dio donosi natjecateljski program koji počinje u 17 sati, a posjetitelji će moći uživati u atraktivnoj vožnji dvoprega u disciplinama preciznosti i brzine te u teklićkom jahanju.
Za odličnu atmosferu u večernjim satima pobrinut će se Tamburaški sastav Birtaši, koji će od 21 sat zabavljati sve okupljene uz dobro poznate tamburaške hitove.
Uz bogat glavni program, tijekom cijelog dana posjetitelje očekuju brojni dodatni sadržaji. U ponudi će biti vol na ražnju, domaći gastronomski specijaliteti, bogata tombola, napuhanac za najmlađe te ugodno druženje u duhu slavonskog gostoprimstva.
Organizatori podsjećaju sve zainteresirane sudionike kako je prethodna prijava obavezna, uz dostavu naziva udruge ili OPG-a te fotografije prve stranice putovnice konja. Rok za prijavu je 13. srpnja 2026. godine, a sudjelovanje bez prethodno izvršene prijave neće biti moguće.
Treća manifestacija “Predu kola” još je jedna prilika za promociju konjogojstva, očuvanje kulturne baštine i okupljanje svih generacija uz konje, tradiciju, natjecateljski duh i slavonsku pjesmu. Organizatori pozivaju sve građane i goste da u subotu, 18. srpnja, posjete Slatinik Drenjski i budu dio ove jedinstvene manifestacije.

Ljetno kino - Zgodna žena
2026-07-18 21:00 - 23:00 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Izvorno ime: Pretty Woman
Redatelj: Garry Marshall
Uloge: Richard Gere, Julia Roberts, Jason Alexander, Laura San Giacomo
Žanr: romantična komedija
Trajanje: 119 minuta
Godina: 1990.
Država: SAD
Jedan od najvećih hitova devedesetih, film o kojem su se pisali poticajni eseji i studije kao reprezentu ondašnjeg američkog duha vremena, Zgodna žena bila je dobrodošao novi poticaj u već blago zamrloj karijeri Richarda Gerea, te promocija nadolazeće megazvijezde Julije Roberts koja je bila nominirana za Oscara, dok je Zlatni globus i osvojila. Ova filmska bajka, spoj “Pepeljuge” i “Traviate”, u svjetskoj je kino distribuciji zaradila preko 450 milijuna dolara.
Edward Lewis (R. Gere) nemilosrdni je i silno bogat biznismen specijaliziran za kupovinu kompanija u poslovnim poteškoćama, koje potom dijeli na manje dijelove i dobro prodaje, ne brinući se za sudbinu zaposlenih. Lewis poslom dolazi u Los Angeles, gdje mu mlada i privlačna ulična prostitutka Vivian Ward (J. Roberts) pokaže put do Beverly Hillsa. On je pozove da provede noć s njim u luksuznom hotelu, a sutradan joj predloži da s njim ostane cijeli taj poslovni tjedan u Los Angelesu, za tri tisuće dolara. Budući da joj se Lewis svidio, Vivivan prihvaća, a on joj kupuje novu i vrlo skupu garderobu. Vivianina neposrednost i dobrota počinju pozitivno djelovati na tvrdokornog biznismena
Video najava filma Zgodna žena
Projekcija filma održava se na ljetnoj pozornici Strossmayerovog parka, a u slučaju loših vremenih uvjeta program će se održati u Centru za kulturu Đakovo.
ULAZ BESPLATAN

Ljetno kino - Petar Pan
2026-07-19 21:00 - 23:00 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Izvorno ime: Peter Pan
Redatelj: Clyde Geronimi, Wilfred Jackson, Hamilton Luske
Uloge: Bobby Driscoll, Kathryn Beaumont, Hans Conried
Žanr: animirani
Trajanje: 76 minuta
Godina: 1953.
Država: SAD
Wendy i njena dva brata posjeti Petar Pan, koji ih odvede u Nigdjezemsku gdje traje rat između Petrovih Izgubljenih dječaka i zlog gusara kapetana Kuke.
Video najava filma Petar Pan
Projekcija filma održava se na ljetnoj pozornici Strossmayerovog parka, a u slučaju loših vremenih uvjeta program će se održati u Centru za kulturu Đakovo.
ULAZ BESPLATAN

Slavlje sv. Ilije, zaštitnika Nadbiskupije
2026-07-20 18:30 - 19:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Đakovačko-osječki nadbiskup metropolit Đuro Hranić predvodit će misno slavlje na blagdan sv. Ilije proroka, zaštitnika Đakovačko-osječke nadbiskupije, u ponedjeljak, 20. srpnja u đakovačkoj katedrali s početkom u 18:30 sati.
Foto: Moje Đakovo
